20. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 4128/10/91  της 3/14 Ιουν. 1991 (ΦΕΚ Β΄ 412). Ίδρυση Λιμενικών Σταθμών στον Αγιόκαμπο και στο Πευκί Ευβοίας και κατάργηση των Λιμενικών Σταθμών Ωρεών και Βασιλικών. Έχοντας υπόψη: α.Τη διάταξη του άρθρ. 13 παρ. 2 του Νόμ. 672/77 «περί τροποποιήσεως και συμπληρώσεως του Ν.Δ. 530/70 «Περί Λιμενοφυλάκων» και ετέρων τινών διατάξεων» (ΦΕΚ 235 Α΄/77). Τη με αριθ.4128/9/91 από 28.5.91 πρόταση του Αρχηγού του Λιμενικού Σώματος «Ίδρυση Λιμενικών Σταθμών στον Αγιόκαμπο και στο Πευκί Ευβοίας και κατάργηση των Λιμενικών Σταθμών Ωρεών και Βασιλικών», αποφασίζουμε: 1.Ιδρύουμε Λιμενικούς Σταθμούς στα λιμάνια Αγιόκαμπου και Πευκίου Ευβοίας των οποίων η δικαιοδοσία και οι αρμοδιότητες καθορίζονται με την αριθ. 9333/489/8.4.46 (ΦΕΚ 66Β) και 46418/ 5336/24.7.1950 (ΦΕΚ 128 Β) αποφάσεις Υπουργού Εμπορικής Ναυτιλίας και από τον Κανονισμό που εγκρίθηκε με το Β.Δ. 260/18.3.70 (ΦΕΚ 78 Α΄) «Περί αρμοδίων αρχών δι’ έκδοσιν, εξόφλησιν και αντικατάστασιν ναυτολογίων κ.λπ.». 2.Με την έναρξη λειτουργίας των ιδρυομένων Λιμενικών Σταθμών καταργούνται οι Λιμενικοί Σταθμοί Ωρεών και Βασιλικών που έχουν συσταθεί με το από 17.3.1942 Κανονιστικό Δ/γμα και την αριθ. 11068/4/86 απόφαση Υπουργού Εμπορικής Ναυτιλίας αντίστοιχα. Η απόφαση αυτή να δημοσιευθεί στην Εφημερίδα της Κυβερνήσεως και να κοινοποιηθεί για εκτέλεση. 